जावी में सात दिवसीय भागवत कथा 1 से
जावी | कमल सरोवर की नगरी जावी में सात दिवसीय भागवत कथा 1 जनवरी से होगी। इसके लिए 400 बाय 400 वर्ग फीट का पंडाल बनाया जा रहा है। इसमें एक साथ 50 हजार श्रद्धालु कथा सुन सकेंगे। कथा रोज दोपहर 12 से 3 बजे तक पं. कमलकिशोर नागर सुनाएंगे। आयोजन की व्यवस्था जिम्मेदारी 12 समितियों को सौंपी है।
चारभुजानाथ सेवा समिति के अनुसार कथास्थल तक पहुंचने के लिए नीमच, सरवानियां महाराज, मनासा, निंबाहेड़ा से आने वाले श्रद्धालुओं के लिए मालखेड़ा फंटे पर बसें व अन्य वाहन उपलब्ध रहेंगे।
किसे-क्या जिम्मेदारी
जल समिति : पाटीदार समाज के 21 सदस्य शामिल।
पार्किंग : रावत युवा क्लब पिपलिया चारण व पाटीदार युवा क्लब जावी के 100 सदस्य।
टैंकर : 12 सदस्यों को जिम्मेदारी सौंपी। टैंकर संचालक फ्री सेवा देंगे।
प्रकाश : पंडाल में प्रकाश की जिम्मेदारी सुरेशचंद्र चौहान व 12 लोगों को।
पंडाल : प्रकाश पटेल, श्यामसुंदर पाटीदार व 60 वरिष्ठ।
सफाई : राधेश्याम टेलर, कन्हैयालाल राजपूत मॉनीटरिंग में 50 सदस्य।
मेला: रामदास बैरागी, लाला धनगर, नीलेश चौहान, प्रेम मकवाना।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva mar_Deva awa_Deva awa_Deva